
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS TARYBOS 2005 M. kovo 31 D. SPRENDIMO NR. T-70 „Dėl Šakių ,,Varpo“ vidurinėje mokykloje teikiamos paslaugos tarifo nustatymo“ paKEITIMO 
2014 m. lapkričio 27 d. Nr. T- 

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu ir atsižvelgiant į Šakių ,,Varpo“ mokyklos direktoriaus 2014 m. lapkričio 6 d. raštą Nr. P-39, rajono savivaldybės taryba nusprendžia:


1. Pakeisti rajono savivaldybės tarybos 2005 m. kovo 31 d. sprendimo Nr. T-70 „Dėl Šakių ,,Varpo“ vidurinėje mokykloje teikiamos paslaugos tarifo nustatymo“ nusprendžiamąją dalį ir ją išdėstyti taip: 

,,nustatyti Šakių ,,Varpo“ mokykloje teikiamos paslaugos – papildomos medžiagos kopijavimo ir dauginimo paslaugos tarifą už:


A4 formato vienpusį lapą- 0,04 Eur;


A4 formato dvipusį lapą – 0,06 Eur;


A3 formato vienpusį lapą- 0,07 Eur;


A3 formato dvipusį lapą – 0,09 Eur.“


2. Nustatyti, kad sprendimas įsigalioja euro įvedimo Lietuvos Respublikoje dieną.
Savivaldybės meras

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„rajono SAVIVALDYBĖS TARYBOS 2005 M. kovo 31 D. SPRENDIMO NR. T-70 „Dėl Šakių ,,Varpo“ vidurinėje mokykloje teikiamos paslaugos tarifo nustatymo“ paKEITIMO“ PROJEKTO

2014 m. lapkričio 19 d. Nr. VL-1586
Šakiai


1. Parengto projekto tikslai ir laukiami rezultatai: įgyvendinti Lietuvos Respublikos euro įvedimo Lietuvos Respublikoje įstatymo reikalavimus ir Nacionalinio euro įvedimo plano nuostatas. Priėmus sprendimą teisės aktas atitiks nustatytą teisinį reguliavimą. 

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: Pagal Lietuvos Respublikos euro įvedimo Lietuvos Respublikoje įstatymą (7 straipsnio 1,2 ir 5 punktai) ir Nacionalinio euro įvedimo planą (25 punktas) numatyta, kad   perskaičiuojant litus į eurus ir eurus į litus, taikomos Reglamento (1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu (OL 2004 m. specialusis leidimas, 10 skyrius, 1 tomas, p. 81), su paskutiniais pakeitimais, padarytais 2000 m. lapkričio 27 d. Tarybos reglamentu (EB) Nr. 2595/2000 (OL 2004 m. specialusis leidimas, 10 skyrius, 1 tomas, p. 261) ) 4 ir 5 straipsniuose nustatytos perskaičiavimo ir apvalinimo taisyklės. Kai pinigų sumos litais perskaičiuojamos į eurus ar pinigų sumos eurais perskaičiuojamos į litus, išskyrus šiame straipsnyje numatytas išimtis, taikomas perskaičiavimo kursas ir apvalinimas atliekamas pagal matematines skaičių apvalinimo taisykles: jeigu po paskutinio skaitmens, iki kurio apvalinama, skaitmuo yra 5 arba didesnis negu 5, prie paskutinio skaitmens yra pridedamas 1, jeigu skaitmuo po paskutinio skaitmens, iki kurio apvalinama, yra mažesnis negu 5, paskutinis skaitmuo lieka nepakitęs. Tarifai, įkainiai, komisiniai užmokesčiai ir kiti panašūs litais (eurais) išreikšti dydžiai, kuriuos reikia perskaičiuoti į eurus (litus), perskaičiuojami ir išreiškiami eurais (litais) tiek pat skaitmenų po kablelio tikslumu, kaip jie buvo išreikšti litais (eurais). Valstybės ir savivaldybių institucijos teisės aktų nustatyta tvarka ar šalys – tarpusavio susitarimu gali taikyti tikslesnius išraiškos būdus. Apvalinama iki 2 skaitmenų po kablelio tik apskaičiavus galutinę pinigų sumą. Pagal Lietuvos Respublikos Vyriausybės 2014 m. liepos 22 d. nutarimo Nr. 719 15 straipsnį numatyta, kad eurais mokėtinos sumos už prekes ar paslaugas labiau priartėtų prie sumų, mokėtų iki kainų perskaičiavimo į eurus, ir nebūtų pažeistas sutarčių ir finansinių priemonių tęstinumas, pardavėjai ir paslaugų teikėjai gali taikyti ir tikslesnius prekių ir paslaugų kainų eurais išraiškos būdus (jas perskaičiuoti ir apvalinti iki trijų ar keturių skaitmenų po kablelio, o iki dviejų skaitmenų po kablelio apvalinti tik apskaičiavę galutinę mokėtiną arba apskaitinę pinigų sumą).

